PATVIRTINTA

Direktoriaus pavaduotojos

l.v. direktoriaus funkcijas

2020 m. rugpjūčio 27 d.

įsakymu Nr. V-

# DĖL PRADINIO, PAGRINDINIO IR VIDURINIO UGDYMO ORGANIZAVIMO BŪTINŲ SĄLYGŲ UŽTIKRINIMO ŠIRVINTŲ R. MUSNINKŲ ALFONSO PETRULIO GIMNAZIJOS TVARKOS APRAŠAS

1. **BENDROSIOS NUOSTATOS**
2. Ugdymo įstaigos, vykdančios pradinį, pagrindinį ir vidurinį ugdymą, (toliau – Ugdymo įstaiga) ugdymo organizavimo būtinų sąlygų užtikrinimo tvarkos aprašas (toliau – Aprašas) reglamentuoja Širvintų r. Musninkų Alfonso Petrulio gimnazijos ugdymo organizavimo tvarką.
3. Aprašas parengtas vadovaujantis Lietuvos Respublikos civilinės saugos įstatymo 15 straipsnio 2 dalies 1 ir 4 punktais, Lietuvos Respublikos žmonių užkrečiamųjų ligų profilaktikos ir kontrolės įstatymo 37 straipsnio 2 dalies 1 punktu, Lietuvos Respublikos Vyriausybės 2020 m. vasario 26 d. nutarimo Nr. 152 „Dėl valstybės lygio ekstremaliosios situacijos paskelbimo“ 4.2.1 papunkčiu, Valstybiniu ekstremaliųjų situacijų valdymo planu, patvirtintu Lietuvos Respublikos Vyriausybės 2010 m. spalio 20 d. nutarimu Nr. 1503 „Dėl Valstybinio ekstremaliųjų situacijų valdymo plano patvirtinimo“, Lietuvos Respublikos Ministro Pirmininko 2020 m. vasario 27 d. potvarkiu Nr. 43 „Dėl valstybės lygio ekstremaliosios situacijos valstybės operacijų vadovo paskyrimo“, Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. rugpjūčio 17 d. sprendimą Nr. V-1839 „Dėl pradinio ugdymo organizavimo būtinų sąlygų“, Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. rugpjūčio 17 d. sprendimą Nr. V-1838 „Dėl pagrindinio ir vidurinio ugdymo organizavimo būtinų sąlygų“ bei atsižvelgiant į Pasaulio sveikatos organizacijos rekomendacijas.
4. Apraše vartojamos sąvokos apibrėžtos Lietuvos Respublikos civilinės saugos įstatyme ir kituose Lietuvos Respublikos teisės aktuose.
5. Mokyklos direktorius atsako už šio Aprašo paskelbimą mokyklų bendruomenių nariams (mokytojams, mokiniams, jų tėvams (globėjams, rūpintojams) ir kitiems suinteresuotiems asmenims).

# II. MOKINIŲ, DARBUOTOJŲ, MOKINIUS ATLYDINČIŲ ASMENŲ SVEIKATOS BŪKLĖS STEBĖJIMAS

1. Asmenys, atlydintys mokinius, švietimo įstaigų darbuotojai ir pedagogai, bendrose uždarose erdvėse (koridoriuose, valgykloje, mokytojų kambaryje tualetuose ar pan.), klasės renginiuose uždarose erdvėse, kai tarp dalyvių neišlaikomas 2 metrų atstumas, privalo dėvėti nosį ir burną dengiančias apsaugos priemones (veido kaukes, respiratorius ar kitas priemones) (toliau – kaukes). Kaukių leidžiama nedėvėti neįgalumą turintiems asmenims, kurie dėl savo sveikatos būklės kaukių dėvėti negali ar jų dėvėjimas gali pakenkti asmens sveikatos būklei, gali būti parenkamos kitos asmeninės apsaugos priemonės.
2. Reikalavimų dėl atstumų laikymosi pamokos metu mokiniams nėra. Mokytojas pamokos metu turi laikytis 2 metrų atstumo iki mokinių, jei atstumas neišlaikomas - mokytojas turi dėvėti kaukę. Reikalavimas mokiniams dėvėti kaukes pamokos metu, esant šiandieninei epidemiologinei situacijai, nėra nustatytas.
3. Sudarytos sąlygas mokiniams, darbuotojams, mokinius atlydintiems asmenims ar tretiesiems asmenims, kurie teikia paslaugas ugdymo įstaigoje matuoti(s) kūno temperatūrą bekontakčiu termometru atvykus į švietimo įstaigą.
4. Bekontakčiai termometrai naudojami pagal pateiktą prietaiso naudotojo instrukciją (išlaikant matavimo lauke ir patalpoje temperatūros reikalavimus, atstumą tarp termometro ir kūno i kt.).
5. Maksimaliai ribojamas pašalinių asmenų patekimas į švietimo įstaigą, išskyrus atvejus, kai jie teikia paslaugas, būtinas ugdymo proceso organizavimui, ribojamas mokinius atlydinčių, pasitinkančių tėvų (globėjų, rūpintojų) patekimą į pastato vidų (išskyrus pirmokų lydinčius asmenis, numatytą adaptacijos laikotarpį), tam skirtoje vietoje.
6. Už asmenų, dalyvaujančių neformaliojo švietimo veikloje, saugumą atsakingas paslaugos tiekėjas.
7. Tėvai (globėjai, rūpintojai) į mokyklos patalpas įeina tik išskirtiniais atvejais, iš anksto užsiregistravę ir suderinę savo atėjimo laiką bei privalo dėvėti kaukę.
8. Draudžiama į švietimo įstaigą atvykti asmenims, kuriems privaloma izoliacija bei kartu su jais gyvenantiems asmenims, izoliacijos laikotarpiu.
9. Draudžiama į mokyklą atvykti asmenims, turintiems karščiavimą (37,3 °C ir daugiau) ar ūmių viršutinių kvėpavimo takų ligų, kitų užkrečiamųjų ligų požymių (pvz., sloga, kosulys, pasunkėjęs kvėpavimas ir pan.).
10. Prie įėjimo į mokyklą pateikiama informacija mokiniams, jų tėvams (globėjams, rūpintojams), darbuotojams:
    1. apie asmens higienos laikymosi būtinybę (rankų higieną, kosėjimo, čiaudėjimo etiketą ir kt.);
    2. apie nustatytus reikalavimus dėvėti kaukes;
    3. draudimą atvykti asmenims, kuriems pasireiškia karščiavimas (37,3 °C ir daugiau), ar kurie turi ūmių viršutinių kvėpavimo takų ligų, kitų užkrečiamųjų ligų požymių (pvz., sloga, kosulys, pasunkėjęs kvėpavimas ir pan.).
11. Mokinys, kuriam ugdymo proceso metu pasireiškia karščiavimas (37,3 °C ir daugiau) ar ūmių viršutinių kvėpavimo takų ligų, kitų užkrečiamųjų ligų požymiai (pvz., sloga, kosulys, pasunkėjęs kvėpavimas ir pan.), nedelsiant izoliuojamas, apie tai informuojami jo tėvai (globėjai, rūpintojai) ir konsultuojamasi Karštąja koronaviruso linija tel. 1808 dėl tolimesnių veiksmų.
12. Darbuotojas, kuriam darbo metu pasireiškia karščiavimas (37,3 °C ir daugiau) ar ūmių viršutinių kvėpavimo takų ligų, kitų užkrečiamųjų ligų požymiai (pvz., karščiavimas, sloga, kosulys, pasunkėjęs kvėpavimas ir pan.), turi nedelsiant apleisti mokyklos patalpas ir kreiptis konsultacijai Karštąja koronaviruso linija tel. 1808 arba susisiekti su savo šeimos gydytoju.
13. Mokyklos darbuotojai, mokiniai ar jo tėvai (globėjai, rūpintojai) nedelsiant informuoja įstaigą apie darbuotojo, mokinio ar jo tėvų (globėjų, rūpintojų) nustatytą COVID-19 ligą. Gavus šią informaciją mokykla apie tai nedelsiant informuoja Nacionalinį visuomenės sveikatos centrą prie Sveikatos apsaugos ministerijos (toliau – NVSC), bendradarbiauti su NVSC nustatant sąlytį turėjusius asmenis ir jiems taikant 14 dienų izoliaciją, taip pat priima sprendimą dėl klasių / grupių / srautų nuotolinio mokymosi.
14. Atsižvelgiant į sveikatos būklę, asmenys, kuriems taikoma izoliacija, ugdymo procese dalyvauja nuotoliniu būdu.
15. Mokiniai neturi tiesioginio kontakto su darbuotojais, į kurių pareigas neįeina tiesioginis darbas su mokiniais.

# III. UGDYMO ORGANIZAVIMAS

1. Uždarose erdvėse renginiai organizuojami laikantis klasių izoliavimo principo. Organizuojant renginius atvirose erdvėse tarp dalyvių būtų išlaikomas ne mažesnis kaip 1 metro atstumas.
2. Rugsėjo 1-osios šventė organizuojama mokyklos kieme, klasės išsidėsto saugiu atstumu, visi susirinkusieji dėvi kaukes. Aptariama, kaip vyks gyvenimas mokykloje artimiausiu metu. Šventės trukmė minimali.
3. Klasės mokinių tėvų susirinkimai, individualūs pokalbiai (administracijos atstovų, švietimo pagalbos specialistų, mokytojų) organizuojami nuotoliniu būdu arba lauke. Klasės mokinių tėvų susirinkimai, individualūs pokalbiai organizuojami mokykloje tik išimties atvejais ir iš anksto užsiregistravus bei suderinus savo atėjimo laiką, dėvint kaukes.
4. Mokykla apsirūpina apsaugos priemonėmis (skydeliais, dezinfekciniu skysčiu). Mokiniai veido apsaugos priemonėmis pasirūpina patys.
5. Patalpos, kuriose organizuojamas mokinių ugdymas, vykdomos konsultacijos, išvėdinamos prieš atvykstant mokiniams ir kiekvienos pertraukos metu.
6. Dažnai liečiami paviršiai (durų rankenos, durų rėmai, stalų paviršiai, kėdžių atramos, laiptinės turėklai, elektros jungikliai ir kt.) valomi paviršiams valyti skirtu valikliu ne rečiau kaip 2 kartus per dieną.
7. Veiklai naudojant bendros patalpos (specializuotus kabinetus, sales ir pan.), po kiekvienos pamokos jos išvėdinamos ir išvalomos.
8. Ribojamas ugdymo metu dalijimasis ugdymo priemonėmis. Jei mokymo priemone, inventoriumi naudojasi daugiau kaip vienas mokinys, jos išvalomos ir dezinfekuojamos po kiekvieno panaudojimo.
9. Sudarytos tinkamos sąlygos mokinių ir darbuotojų rankų higienai (praustuvėse tiekiamas šiltas ir šaltas vanduo, prie praustuvių patiekiama skysto muilo, vienkartiniai rankšluosčiai).
10. Sudarytos sąlygos darbuotojų rankų dezinfekcijai (prie įėjimo, klasėse, tualetuose). Paviešintos rekomendacijos dėl tinkamos rankų higienos.

([http://sam.lrv.lt/uploads/sam/documents/files/rekomendacijos0del%20ranku%20higienos(1).pdf](http://sam.lrv.lt/uploads/sam/documents/files/rekomendacijos%20del%20ranku%20higienos(1).pdf)).

1. Kitas aplinkos valymas atliekamas atsižvelgiant į Sveikatos apsaugos ministerijos parengtas rekomendacijas patalpų valymui COVID-19 pandemijos metu ([https://sam.lrv.lt/sam/documents/REKOMENDACIJOS20dezinfekcija.pdf](https://sam.lrv.lt/uploads/sam/documents/files/REKOMENDACIJOS%20dezinfekcijai%2020200327%20(1).pdf)).
2. Maksimaliai išnaudojamos galimybės pamokas, grupines veiklas organizuoti lauke, , jeigu leidžia dalyko turinio ypatumai ir mokyklos aplinka, oro temperatūros sąlygos;
3. Veiklų organizavimui mokyklos lauko teritorija dalinama zonomis klasei / grupei /srautui.
4. Maksimaliai ribojamas skirtingose klasėse ugdomų mokinių kontaktas tiek pamokų metu, tiek po pamokų: vienos klasės / grupės / srauto mokiniams ugdymo veiklos visą dieną organizuojamos toje pačioje mokymo patalpoje (jei yra poreikis, skirtingi mokytojai turėtų atvykti į klasei /grupei / srautui priskirtą patalpą, o ne mokiniai vykti pas mokytoją).

33.1. Kiekvienai mokinių klasei priskirta konkreti patalpa, t. y. klasė, kurioje vyks pamokos. Skirstant mokiniams klases, užtikrinama, kad gretutinėse patalpose mokysis bendraamžiai, kiek įmanoma išvengti skirtingo amžiaus mokinių kontaktų (pridedama klasių mokymosi vietos lentelė, 1 priedas);

33.2. specializuotuose dalykų kabinetuose (fizikos, chemijos, biologijos ir technologijų) esant poreikiui vyks tik tos pamokos, kurios negali vykti klasėse, kurioms būtina laboratorinė arba kita įranga;

* 1. laboratorijoje tai pačiai klasei organizuojamos dvi pamokos iš eilės.

1. Pradinių klasių mokinių spintelės išdėstomos tame pačiame aukšte, kur ir vyksta pamokos tos klasės mokiniams. Drabužinė įrengta pirmame aukšte prie įėjimo į pradinių klasių zoną. 5 – 6 klasių mokiniams - antrame aukšte jiems skirtoje zonoje. Vyresniųjų klasių mokiniai drabužius kabina specialiai kiekvienai klasei drabužinėje paskirtoje vietoje.
2. Mokykloje pasirengtas mokinių judėjimo krypčių žemėlapis, pažymėtas atitinkamomis spalvomis:

1 įėjimas (durys iš kiemelio pusės) – 1, 2, 3, 4 klasių mokiniams – geltona spalva;

2 įėjimas (durys nuo sporto salės) - 5, 6, 7, 8 klasių mokiniams – žalia spalva;

1. įėjimas (per pagrindines duris) –1 g, 2 g, 3 g, 4 g klasių mokiniams - raudona spalva.
2. Švietimo pagalbos specialistų konsultacijos teikiamos individualiai klasių grupėms priskirtose zonose, vienu metu dirbama tik su tos pačios klasės / grupės / srauto mokiniais. Po kiekvienos konsultacijos patalpos išvėdinamos ir nuvalomi dažnai liečiami paviršiai, naudotos priemonės. Konsultacijos gali būti organizuojamas nuotoliniu būdu.
3. Pietų pertraukai skirtas 30 min laikas, kad mokiniai ne tik pavalgytų, bet galėtų pasivaikščioti lauke, pailsėti;
4. Ugdymo programoms įgyvendinti skirta tiek pamokų, kiek numatyta pradinio, pagrindinio ir vidurinio ugdymo bendruosiuose planuose.
5. Tęsiamas neformalus ugdymas, popamokinė veikla užtikrinant kaip įmanoma didesnį atskirų grupių / klasių / srautų atskyrimą.
   1. Pradinių klasių mokinių neformalus ugdymas vykdomas tik vienos klasės mokiniams jiems priskirtoje klasėje.

# IV. MAITINIMO ORGANIZAVIMAS

1. Mokykloje sureguliuotas pertraukų, kurių metu mokiniai valgo, laikas, siekiant sumažinti mokinių skaičių valgykloje, maksimaliai išnaudota klasės / grupės/ srauto izoliacija, pagal iš anksto parengtą grafiką.
2. Pietų pertraukai skirtas 30 minučių laikas, kad mokiniai ne tik pavalgytų, bet galėtų pasivaikščioti lauke, pailsėti.
3. Maitinimas organizuojamas:
   1. mokyklos valgykloje priskirtos amžiaus grupėms atskiros vietos, pažymėtos spalvomis.
   2. valgykloje stalo įrankiai sudėlioti ant stalų.
4. Maistas atsinešamas iš namų, valgomas mokyklos valgykloje, pietaujant tos klasės mokiniams;
5. Po klasių /grupių srautų valgymo salė išvėdinama ir išvaloma.
6. Valgykloje užtikrintos tinkamos sąlygos darbuotojų ir mokinių rankų higienai: praustuvėse tiekiamas šiltas ir šaltas vanduo, prie praustuvių patiekiama skysto muilo, vienkartinės priemonės rankoms nusišluostyti.
7. Mokyklos valgyklos patalpose pateikiama informacija mokiniams, darbuotojams apie asmens higienos laikymosi būtinybę (rankų higieną, kosėjimo, čiaudėjimo etiketą ir kt.).

# V. MOKINIŲ PAVEŽĖJIMAS

1. Mokiniai mokykliniame autobuse turi sėdėti saugiu atstumu vienas nuo kito ir vairuotojo.
2. Mokiniai, važiuojantys į mokyklą ar iš mokyklos mokykliniu autobusu, turi dėvėti kaukes, išskyrus mokinius, kuriems dėl kaukės dėvėjimo gali pablogėti sveikata, arba kurie serga lėtinėmis ligomis, dėl kurių kaukės dėvėti neįmanoma.
3. Mokyklinio autobuso rankenos, kėdžių atlošai ir kiti dažniausiai liečiami paviršiai dezinfekuojami kas kartą prieš įlaipinant kitą vežamų mokinių grupę.
4. Mokiniai, važiuojantys į miestą maršrutiniu transportu, privalo laikytis bendrųjų saugos reikalavimų, taikomų keleiviams.

# VI. BAIGIAMOSIOS NUOSTATOS

1. Pasikeitus teisės aktams, keičiami ir šio Aprašo atitinkami punktai.
2. Aprašą įgyvendinančių subjektų veiksmai ir sprendimai gali būti skundžiami teisės aktų nustatyta tvarka.
3. Tvarkos aprašo įgyvendinimą bei priežiūrą vykdo už švietimą atsakingas Savivaldybės administracijos struktūrinis padalinys.